Nadškofija Ljubljana

Nedelja svetniških kandidatov
2017-09-16 - 2017-09-17
V župniji Tržič bo ob 15.00 ogled filma o nadškofu Vovku, ob 16.15 pa sveta maša.

Stična mladih 2017
2017-09-15 - 2017-09-16
Stična mladih 2017
PROGRAM
IZBIRNI PROGRAM
Od 9.00 do 9.30: Zbiranje
Od 9.30 do 11.00: Program za dijake
Od 9.30 do 11.00: Program 19+
Od 9.30 do 13.00: Športni turnir
Od 11.30 do 13.00: Delavnice
Od 9.30 do 14.00: Adoracija
Od 9.30 do konca maše: Spoved
Od 9.30 do 14.00: Tržnica – organizacije se predstavijo

SKUPNI PROGRAM
Od 13.00 do 14.00: Čas za kosilo
Od 14.00 do 14.15: Priprava na mašo
Od 14.15 do 16.00: Maša (glavni mašnik in pridigar soboški škof msgr. dr. Peter Štumpf) – pesmi za mašo (prenesi)
Od 16.15 do 17.45: Praznovanje in zaključni koncert
18.00: Slovo in odhod udeležencev

ZBIRANJE
Letošnja Stična mladih nas združuje pod Marijinim vzklikom veselja: »Velike reči mi je storil Mogočni!« Vsak lahko opiše vsaj en dogodek, kjer bi sam lahko vzkliknili podobno. Ali pa dva. Tri… Štiri?
Bog nam podarja čudovito življenje, mi pa ga ne znamo sprejeti. Sodobnost nam ponuja udoben kavč, televizijo z resničnostnimi šovi, igrice, Snapchat, dolge pogovore po Facebooku. Resničnost pa čaka… Čaka nate, da postaneš glavni igralec, napadalec svojega življenja. Naš čas ne potrebuje »kavč mladih«! Prišli smo namreč z namenom, da pustimo pečat!
Zato: skoči s kavča, začni živeti. Zgodile se ti bodo velike reči.
PROGRAM ZA DIJAKE
Ples, petje, molitev, igre in še mnogo več vabi birmance in dijake, da se točno ob 9.30 zberejo pod glavnim odrom na osrednjem prireditvenem prostoru. Stična bend bo poskrbel za ritmično vzdušje, animatorji pa bodo poskrbeli za razgibanost programa. Skozi dogajanje na odru boš spoznal/-a bistvo letošnje Stične mladih: »Velike reči mi je storil Mogočni«. Se vidimo?

PROGRAM 19+
V duhu letošnjega gesla Stične mladih: »Velike reči mi je storil Mogočni« bomo prikazali Marijino držo zahvaljevanja in brezpogojnega zaupanja Božji volji. Kaj torej nam pomenijo besede »zgodi se«, ki jih izrekamo v molitvi Oče naš, bomo predstavili v luči odrešenjske zgodovine skozi svetopisemsko perspektivo in vzporednimi aktualizacijami ter slednjič vse to utemeljiti v velikonočni skrivnosti: Kristusovem trpljenju, smrti in vstajenju.

NOGOMETNI IN ODBOJKARSKI TURNIR
Lahko čutiš Božjo veličino ob igranju odbojke ali nogometa? Bog je z nami kjerkoli smo, le vrata srca mu moramo odpreti. Tudi pri športnih udejstvovanjih je takšnih priložnosti veliko. Pridi na samostanski travnik, kjer bosta potekala nogometni in odbojkarski turnir: navijaj, igraj in v tem odkrij Božjo veličino ter kako Bog preko športa dela velike reči.

ADORACIJA IN SVETA SPOVED
Marija se je Bogu zahvaljevala s svojo hvalnico Magnifikat, vsi pa smo na Stični mladih povabljeni, da se nekaj trenutkov iz oči v oči zahvaljujemo Njemu pri adoraciji. V opatovi kapeli bo med 9:30 in 13:45 potekala vodena adoracija, ki jo oblikujejo naslednje skupine:

skupina: od 9.30 do 10.00 –Društvo katoliških pedagogov Slovenije
skupina: od 10.15 do 10:45 – Vokalno-instrumentalna skupina iz župnije Sv. Marko niže Ptuja
skupina: od 11.00 do 11:30 – Voditelji delavnic Molitve in življenja
skupina: od 11. 45 do 12:15 – Animatorji iz Spodnje Idrije
skupina: od 12.30 do 13:00 – Duhovna družinica (mladi iz župnije Šoštanj)
skupina: od 13:15 do 13:45 – Bratstvo Veselje evangelija

Med sveto mašo adoracije ni.
Po Sveti maši bo do 17:30 ure v Opatovi kapeli ponovno izpostavljeno Najsvetejše. V tem času poteka adoracija v tišini oziroma spontana.
Spovedniki bodo na voljo med 9.30 in 14. uro. Poiščeš jih lahko po celotnem prireditvenem prostoru. Pogumno – zvrhan koš Božjega usmiljenja čaka danes na tebe in mene, na vse mlade, ki so prišli v Stično.
DELAVNICE
Tematsko raznolike delavnice bodo potešile radovednost in vedoželjnost vsakega odgovornega državljana in dejavnega katoličana. Celoten seznam delavnic si lahko ogledaš tukaj.

TRŽNICA
Kaj kdo dela v mladinski pastorali z mladimi in za mlade? Zakaj in kako izpolnjuje svoje poslanstvo? Oglej si njihovo stojnico na tržnici!
Letos vas kar na dveh lokacijah čaka tržnica, kjer lahko spoznate mnogo zanimivih organizacij, programov in ustanov, ki se vam želijo predstaviti. Na osrednjem prireditvenem prostoru so stojnice organizacij, ki so namenjene birmancem in dijakom; na travniku pa so stojnice, kjer boste študentje in mladih v poklicih našli kaj zanimivega.

SVETA MAŠA
Vrhunec našega srečanja bo tudi letos maša. Somaševanje bo vodil soboški škof msgr. dr. Peter Štumpf. Z nami bo tudi Stična bend, priložnostni zbor, duhovniki in mladi iz različnih župnij, ki bodo sooblikovali mašo. S svojo prisotnostjo, zbranostjo in molitvijo pa jo lahko oblikuješ tudi ti. Ob 14. uri začnemo s pripravo na mašo, ki se bo pričela ob 14.15.

PRAZNOVANJE IN ZAKLJUČNI KONCERT
Prav je, da se po maši še podružimo in poveselimo. Letošnje praznovanje bo prav posebno – pridi in ugotovi zakaj! Stična bend² te vabi, da po Sveti maši ostaneš na osrednjem prireditvenem prostoru in se ob dobri glasbi poveseliš z njimi.

Molitveni dan za duhovne poklice
2017-09-09 08:00 (Europe/Ljubljana)
Letošnji molitveni dan za duhovne poklice bo za našo nadškofijo potekal v soboto, 9. septembra, na Brezjah pod geslom »Prisluhni in pogumno odgovori!«. Skupaj s to molitvijo bo na Brezjah ta dan za našo nadškofijo tudi praznovanje stoletnice Marijinih prikazovanj v Fatimi.
Program srečanja:
9.00: molitev rožnega venca in molitvena ura za duhovne poklice
10.30: slovesna sveta maša
Po maši: srečanje za vse ministrante z gospodom nadškofom
Program bodo s svojim sodelovanjem oblikovali sodelavci dekanije Ljubljana – center.
Med sveto mašo, ki jo bo daroval gospod nadškof, bosta med pripravnike za diakonsko in mašniško posvečenje sprejeta dva bogoslovca. K somaševanju ste lepo povabljeni vsi duhovniki, posebej še letošnji jubilanti. Vse duhovnike tudi prosimo, da molitveni dan priporočite svojim vernikom in se ga skupaj z njimi udeležite. Povabite in pripeljite s seboj zlasti mlade, animatorje in ministrante, med katerimi Gospod gotovo kliče tudi danes. Naj začutijo našo skrb in molitveno podporo pri njihovem odločanju za duhovni poklic.
Škofijska komisija za duhovne poklice

110. obletnica kronanja milostne podobe Marije Pomagaj
2017-09-03 09:00
1. septembra 1907, na angelsko nedeljo, je škof Anton Bonaventura Jeglič z zlatima kronama okrasil Marijo in Božje Dete v njenem naročju. S tem slovesnim dejanjem je okronal milostno podobo Marije Pomagaj.
Katoliška Cerkev ima navado, da krona podobe, ki so pri ljudeh posebno v časteh. Odkar so se na Brezjah dogajala izredna uslišanja, je vse bolj živa postajala misel, da bi kronali tudi podobo Marije Pomagaj. Željo so sprožili frančiškani velik Marijin častilec škof dr. Anton Bonaventura Jeglič pa je prosil za potrebno dovoljenje v Rim.
Apostolski Sedež je prošnjo uslišal in prosilca samega pooblastil, da kronanje izvrši. Za to slovesnost so izbrali angelsko nedeljo, 1. septembra 1907.
Že na predvečer se je zbralo veliko ljudi, cele množice pa so prihajale na Brezje še v nedeljo zjutraj z vlaki, vozovi, s kolesi, peš. V cerkvi so se navsezgodaj začele maše in se vrstile druga za drugo, spovednice so bile oblegane, tisoči so prejeli Sveto Obhajilo.
Ob devetih se je zbralo na Brezjah nad 30.000 vernikov, ki jih je privabila ljubezen do Matere Marije. Škof Jeglič je, obdan z več kot sto duhovniki, z zlatima kronama okrasil Marijo in Božje Dete v njenem naročju. Kroni je izdelal znani zlatar Ivan Kregar v Ljubljani. Angelska nedelja je od takrat poseben praznik za Brezje.
Posebej slovesno bo letos, ko praznujemo 110. obletnico kronanja milostne podobe Marije Pomagaj.
PROGRAM PRAZNOVANJA:
Zunanja slovesnost bo v nedeljo, 3. septembra, ob 10. uri – slovesnost bo vodil ljubljanski nadškof metropolit msgr. Stanislav Zore.
Na predvečer praznika, v soboto, 2. septembra, bo po večerni sveti maši sledila procesija z milostno podobo Marije Pomagaj in lučkami po vasi.
Po procesiji, ob 20.30, bo v baziliki koncert Slovenskega okteta. Predstavili se bodo s programom Marijinih pesmi.
Lepo vabljeni, da skupaj proslavimo 110-jubilej kronanja milostne podobe Marije Pomagaj.
Vir: spletna stran marija.si

Marijino vnebozetje
2017-08-14 - 2017-08-15
15.8. v Cerkvi praznujemo največji Marijin praznik: Marijino vnebovzetje. Slovesnosti bodo potekale po mnogih Cerkvah, ki so posvečene spominu na ta dogodek, vsako leto pa se tradicionalno veliko romarjev iz vse Slovenije odpravi v osrednje Slovensko Marijino romarsko središče, na Brezje.
Nadškof msgr. Stanislav Zore bo slovesno mašo daroval na Brezjah ob 10. uri. Letos obeležujemo 25 let posvetitve slovenskega naroda Mariji Pomagaj.

Romanje treh Slovenij na Višarje
2017-08-06 11:00
10.30 – predavanje pravnika in politologa prof. dr. Andreja Finka Upanje v večno Slovenijo!
12.00 – slovesna sveta maša, ki jo bo skupaj z izseljenskimi in drugimi duhovniki daroval ljubljanski nadškof metropolit msgr. Stanislav Zore OFM.
13.00 – po maši bo na ploščadi za cerkvijo kratek kulturni program, ki ga bosta obogatila skupina Zarja in kvartet klarinetov.

Vir: SŠK

Krištofova nedelja
2017-07-22 - 2017-07-23
Na letošnjem osrednjem praznovanju Krištofove nedelje, 23. julija 2017, bo MIVA SLOVENIJA (misijonska vozniška akcija, ki deluje pod okriljem Misijonskega središča Slovenije) obhajala 30-letnico.
Namen MIVA-e je, da s sredstvi iz nabirke na Krištofovo nedeljo in drugih prostovoljnih darov oskrbuje slovenske misijonarje na obrobjih sveta z misijonskimi vozili, s katerimi prinašajo vero, upanje in konkretno pomoč najbolj pozabljenim ljudem.
Ob tej priložnosti bo 23. julija 2017 v Marijinem narodnem svetišču na Brezjah osrednja slovesnost:

ob 15.00 bo molitvena ura, ki jo pripravlja Misijonska molitvena zveza;
ob 16.00 bo slovesno somaševanje, ki ga bo vodil upokojeni ljubljanski nadškof msgr. Alojz Uran, pridigal bo misijonar z Madagaskarja Jože Adamič;
po maši bo kratek program, na katerem bodo spregovorili:

o g. Matjaž Križnar, ravnatelj Misijonskega središča Slovenije;
o g. Stane Kerin, dolgoletni vodja akcije MIVA Slovenija;
o g. Franz Kumpfmüller, dolgoletni voditelj MIVA Avstrija in
o msgr. Jože Kopeinig, vodja slovenske misijonske pisarne v Celovcu in eden izmed pobudnikov ustanovitve slovenske MIVA;

sledil bo blagoslov treh misijonskih vozil in vozil vseh navzočih vernikov, ki ga bo opravil nadškof Alojzij Uran;
slovesnost bomo sklenili s pogostitvijo in druženjem.

Ob tej priložnosti je Misijonsko središče izdalo zbornik »30 let za ljudi na koncu blatnih poti« s podrobno predstavitvijo akcije in DVD z dokumentarnim filmom o akciji.

Vir: Katoliška Cerkev

Praznik Karmelske Matere Božje
2017-07-16 16:00
V Karmeličanskem samostanu v Sori bodo v nedeljo, 16. julija 2017, obhajali slovesni praznik Karmelske Matere Božje.
Ob 17.00 bo sveto mašo daroval mag. Roman Starc. Ob tej priložnosti bodo člani karmelske bratovščine obnovili posvetitev karmelski Kraljici, kdor bo želel, pa bo lahko prejel tudi karmelski škapulir ter se na duhoven način pridružili karmelski družini. Možnost za sveto spoved bo od 16.30 naprej.
Vir: SŠK

Sv. Mohor in Fortunat
2017-07-11 - 2017-07-12
Mohor in Fortunat sta izhajala iz Singidunuma, danes Beograda v Srbiji. Mohor je bil lektor, Fortunat pa diakon v krajevni Cerkvi. Oba sta umrla mučeniške smrti okli leta 305 med preganjanjem kristjanov za časa Dioklecijana. Relikvije sv. Mohorja so okoli leta 400 prispele v Oglej, kjer je legenda sv. Mohorja spremenila v prvega škofa v Ogleju. Mohor in Fortunat sta bila dolga stoletja zavetnika ljubljanske škofije, od leta 1961 pa sta njena drugotna zavetnika.

Praznik sv. Cirila in Metoda
2017-07-04 - 2017-07-05
Sveta Ciril in Metod sta glavna zavetna ljubljanske nadškofije. Brata sta rojena v grškem mestu Solun, ki je bilo vojaško in trgovsko središče bizantinskega cesarstva. Že v mladosti sta se naučila slovanskega jezika, saj je bila okolica mesta večinoma slovanska. Cirilovo krstno ime je bilo Konstantin, Metodovo pa Mihael. Mihael je po študiju opravljal službo cesarskega namestnika, a se je zaradi političnih nesoglasij umaknil v samostan. Tam je dobil ime Metod. Konstantin je postal duhovnik in bil profesor na visoki šoli. Zaradi potrebe po oznanjevanju evangelija v slovanskem jeziku, ju je za to nalogo izbral cesar. Konstantin je sestavil slovansko abecedo (glagolico) in začel prevajati evangelije in bogoslužne knjige v slovanski jezik. Leta 863 sta odšla na Moravsko in vzgajala mlade duhovnike, leta 867 pa v Panonijo, kjer so živeli predniki Slovencev.
Konstantin je postal menih z imenom Ciril. Kmalu zatem je zbolel in umrl. Metod je tako ostal sam. Postal je slovanski nadškof in metropolit. Njegovo delo so ovirali nemški škofje in ga celo zaprli, a ga je rešil papež Janez VII. Kljub temu je svoje delo mirno opravljal vse do svoje smrti.

Nedelja Slovencev po svetu
2017-07-01 - 2017-07-02
Že vrsto let prvo nedeljo v juliju posvečamo Slovencem po svetu, ki živijo zunaj meja Slovenije. Ocene o številu teh rojakov se vrtijo okrog pol milijona. Zelo velika številka, če nas doma živi približno dva milijona, a vendar tako neizrazito občutena v našem vsakdanu. Mnoge meje so odpravljene, komunikacijske in potovalne možnosti pa zadnja leta postajajo neverjetno dostopne. Tako imamo vse več priložnosti, da z ne prevelikim trudom vzpostavljamo enoten slovenski prostor, ki ni več usodno odvisen od kraja bivanja.
Ob Nedelji Slovencev po svetu želimo Slovence v domovini spodbuditi k razmisleku o številnih rojakih, ki živijo po svetu ter hkrati okrepiti tudi slovensko zavest v slovenskih skupnostih po svetu.
Dodatne informacije dobite na spletni strani Rafaelove družbe.
Vir: Spletna stran SŠK.

Baragov dan
2017-06-30 18:00

Mašniško posvečenje
2017-06-29 08:00
Nadškof msgr. Stanislav Zore OFM bo v ljubljanski stolnici v duhovnike posvetil letošnje novomašnike.

Nočno peš romanje na Brezje
2017-06-23 19:00 - 2017-06-24 06:00
Nočno peš romanje ob zaključku šolskega in akademskega leta bo v noči s 23. na 24. junij. Pričetek z molitvijo in blagoslovom romarjev bo v župnijski cerkvi sv. Vida (Ljubljana – Šentvid) ob 20. uri. Postanek in molitev v župniji Kranj – Zlato polje bo ob 1 uri zjutraj. Romarska maša bo na Brezjah ob 7. uri (24. junija). Prijavnice za povratni avtobusni prevoz z Brezij in informacije: na www.skam.si.

Maša za domovino
2017-06-23 17:00
Ob dnevu državnosti bo v ljubljanski stolnici ob 18. uri maša za domovino.

49. romanje bolnikov in invalidov na Brezje
2017-06-17 09:00
Slovesno mašo v soboto, 17. junija, ob 10. uri bo daroval ljubljanski pomožni škof msgr. dr. Franc Šuštar
Tudi v letošnjem letu bo Tiskovno društvo Ognjišče organiziralo romanje bolnikov, invalidov in ostarelih. Pri sveti maši bodo romarji lahko prejeli zakrament bolniškega maziljenja, ob tem pa se bomo priporočili Mariji Pomagaj, da nam stoji ob strani v veri ob različnih preizkušnjah.
Pri izvedbi bodo pomagali sodelavci Slovenskega Marijinega narodnega svetišča in številni prostovoljci, ki se jim že vnaprej spoštljivo zahvaljujemo.

70. obletnica vrnitve milostne podobe na Brezje
2017-06-15 18:00
Na začetku junija 1947 je ljubljanski pomožni škof Anton Vovk izdal oglas:
“Leta 1941, ko je bilo toliko Slovencev izgnanih iz svojih domov, je na tihem bežala Marijina podoba. Od konca majnika 1943 pa do sedaj je našla v ljubljanski stolnici dostojen začasni prestol.”
15. junija 1947 je prišel čas, da se je Pomočnica vrnila na Brezje, ki jih je izbrala za svoj stalni milostni kraj in na katere verniki vežemo svoje obljube, zahvala in prošnje.
15. junija je letos obenem tudi praznik Svetega Rešnjega Telesa in Svete Rešnje Krvi (Telovo). Jezus, naš Bog, nam je v čudovitem zakramentu svete evharistije zapustil dar, preko katerega postajamo njegovo telo ter tako usposobljeni, da ljubimo druge, da se dajemo in skrbimo zanje. Praznovanje bomo zaključili s telovsko procesijo, ki bo potekala po vasi.
Slovesno sveto mašo ob 19. uri in procesijo bo vodil ljubljanski nadškof metropolit msgr. Stanislav Zore.
Lepo vabljeni, da skupaj obeležimo dva velika praznika, 70. obletnico vrnitve milostne podobe Marije Pomagaj na Brezje ter praznik Svetega Rešnjega Telesa in Svete Rešnje Krvi.
Več na spletni strani Marija.si.

Premiera filma o Božjem služabniku nadškofu Antonu Vovku
2017-06-14 19:00
Mlajši rod nadškofa Antona Vovka ne pozna, saj je minilo več kot petdeset let od njegove smrti. Vendar je prav, da tega izrednega človeka, ki je vodil našo nadškofi jo v posebno težkih, zapletenih in nasilnih časih, spozna tudi sedanji rod, in to kot človeka in duhovnika, ter v njem odkriva tudi svetniške poteze. Bog ga je namreč posebej zaznamoval s svojimi darovi za to njegovo poslanstvo in mu dal, da je hodil z velikim zaupanjem skozi hude preizkušnje. Ko teče postopek za njegovo beatifi kacijo, bi ga radi predstavili vsemu našemu narodu kot človeka, ki je uresničil življenjske vrednote, ki jih tudi danes potrebujemo: močno vero, trden in čist značaj, trezno pamet, velikodušnost, zvestobo poslanstvu, ljubezen do svojega naroda. Tako je iz spominov in pričevanj nastal dokumentarni film o njem.
Prvič bo predstavljen 14. junija ob 20. uri v veliki dvorani Antonovega doma na Viču. Vljudno vabljeni!
Vovkov odbor

Čarna mavrica
2017-06-10 07:30
Osrednji dogodek za otroke iz vse Slovenije ob sklepu šmarnic in veroučnega leta; delavnice, mavrični kviz, sveta maša … Župnija Ljubljana – Rakovnik, z začetkom ob 8.30. uri.

Vžgi nas z ognjem
2017-06-01 19:00
Mlade (birmance, srednješolce, študente, …) vabimo na srečanje pred binkoštnim praznikom. V četrtek, 1. junija, ob 20. uri bo v cerkvi sv. Stanislava (Zavod sv. Stanislava, Ljubljana – Šentvid) večer slavljenja, pričevanja, adoracije in druženja. Sodeluje Abend.

Želimo podoživeti izkušnjo prve cerkve, ko so apostoli skupaj z Marijo v dvorani zadnje večerje pričakovali prihod Svetega Duha. Srečanje bo v okviru Ljubljana skupaj.

Nadškof Šuštar v spominu Slovencev
2017-06-01 07:30
Posvet z naslovom “Nadškof Šuštar v spominu Slovencev” ob 10 letnici njegove smrti, na katerem bodo sodelovali:

mag. Blaž Otrin
dr. Matevž Košir
dr. Andrej Saje
dr. Stane Granda
dr. Vinko Škafar.

Posvet bo potekal v Baragovi dvorani, v Trebnjem, 1.6.2017, ob 8.30. uri.

Večer narodnih izročil 2017
2017-05-23 19:00
Na predvečer praznika Marije Pomagaj Slovenci po svetu že od leta 1976 prižigajo sveče in molijo v dober namen. Slovenci v domovini se na ta dan zberemo pri Mariji Pomagaj in se priporočamo Njej, ki varuje slovenski narod in slovenska izročila po svetu. Sveto mašo v baziliki Marije Pomagaj bo v torek, 23. maja 2017, ob 20. uri daroval ljubljanski pomožni škof msgr. dr. Franc Šuštar. Po sveti maši bo procesija z milostno podobo Marije Pomagaj po vasi.
Vir: Katoliška Cerkev

Praznovanje jubileja revije Cerkev danes
2017-05-18 09:30
Praznovanje jubileja revije Cerkev danes s predavanjem dr. Paula Zulehnerja na Teološki fakulteti v Ljubljani ob 10.30. uri.

Florijanova maša
2017-05-06 18:00
Jubilejna 25. Florijanova maša, ki jo bo, na pobudo gasilskih društev Gatina, Grosuplje in Spodnja Slivnica, v župnijski cerkvi sv. Mihaela v Grosupljem, 6. maja 2017, ob 19. uri, daroval pomožni škof msgr. dr. Franc Šuštar. Pri sveti maši bodo sodelovali Pihalni orkester Glasbene šole Grosuplje, mešani cerkveni pevski zbor Zgodnja danica in Mihaelovi tamburaši.

Blagoslov kipov Fatimske Marije
2017-05-01 17:30
Z namenom oživitve družinske molitve bo Marijina podoba v spomin na stoletnico fatimskih prikazovanj obiskovala slovenske družine od 13. maja do 13. oktobra 2017. Nadškof msgr. Stanislav Zore bo pri večerni sveti maši, ob 18.30. uri, v župniji Ljubljana – Rakovnik blagoslovil kipe, ki bodo romali po naši nadškofiji ter po škofijah Celje, Koper in Novo mesto.

Teden molitve za duhovne poklice
2017-04-30 - 2017-05-07

Teološki simpozij - Stična
2017-04-18
Na letošnjem teološkem simpoziju, ki bo kot po navadi, v tednu po veliki noči, vam Teološka fakulteta nudi predavanja, ki bodo osredinjena na temo »Nežnost in Božja nežnost.« Predavanja bodo slonela na papeževi apostolski spodbudi Amoris laetitia, in bodo nadgradnja preteklega »leta usmiljenja«. Profesorji bodo govorili o »nežnosti in Božji nežnosti s treh vidikov: psihološkega, filozofskega in teološkega.
Dr. Barbara Simonič, Močnejša od besed: psihološki in relacijski vidiki nežnosti
Besedo »nežnost« je težko definirati, a vendar se ob njej v nas takoj prebudi nek globok odziv, na osnovi katerega začutimo, kaj nežnost je. Je tisto najgloblje v človekovi naravi, kar težko ubesedimo, čutimo pa, da ima moč, da neguje, daje varnost in tolaži, krepi in omogoča rast. Čeprav zveni kot nekaj krhkega, nosi v sebi neizmerno moč. Nežnost je spremljevalka našega življenja, potrebujemo jo od zibelke do groba. Samo v navzočnosti nežnosti je v odnosih (do samega sebe, med ljudmi in v odnosu z Bogom) prisotna mehkoba, ki daje dovolj varnosti, da se lahko resnično srečamo, začutimo in povežemo v najbolj skritih in globokih dimenzijah našega doživljanja ter tako rastemo naprej. V predavanju se bomo srečali z izkustvenimi vidiki nežnosti v medsebojnih odnosih, orisan bo pomen nežnosti, obenem pa predstavljene tudi čustvene ovire, ki nežnost blokirajo.

P. dr. Edvard Kovač, Hrepenenje po neskončnosti ali filozofija nežnosti pri papežu Frančišku
Ignacijeve duhovne vaje so najbrž vplivale na znamenito Descartesovo »Razpravo o metodi«. Gre namreč za doslednjo izpeljavo nekega načela. Zato tudi papež Frančišek kot ignacijanec v svojih spisih in nagovorih dosledno izpelje načelo Božje ljubezni in usmiljenja. In ker je človek Božja podoba, lahko tudi on ljubi ne samo po samo po človeško ampak tudi po božje. Tako se že v erosu človeka naznanja Božji agape. Prav nežnost je kot hrepenenje po neskončni bližini pot, na kateri se srečujeta Božje in človeško. Nežnost se nam zato v Frančiškovih spisih predstavi kot neusahljiva želja po neskončnem, ali kot »dotik nedotakljivega«, tudi kot objem duše, ki zahteva telesno bližino. Prav zaradi tega je nežnost sposobna utemeljiti etiko razlaščanja samega sebe in človeka vodi v čisto podarjenost.

Nadškof dr. Marjan Turnšek, Nežnost: nekoliko zapostavljena krepost prof. dr. Slavko Krajnc
Papež Frančišek je razpoznaven tudi po tem, da sorazmerno pogosto naglaša pomen kreposti nežnosti in to v različnih kontekstih. Tudi v posinodalni spodbudi Radost ljubezni (Amoris laetitia) jo izpostavi in ugotavlja, da »na področju ljubezni, ki je v središču krščanske zakonske in družinske izkušnje, izstopa še neka druga krepost, ki se v teh časih hitrih in površinskih odnosov nekoliko zapostavlja: nežnost.« (AL 28) V razpravi želimo razviti teološko ozadje, zaradi katerega nas papež Frančišek upravičeno tako pogosto spominja na to krepost, saj je v vsakdanji govorici vsebinsko precej »podcenjena«. V isti spodbudi jo dokaj jasno opredeli v kontekstu sodobne potrošne kulture takole: »Potrošniška družba osiromaši smisel za lépo in tako veselje ugasne. Vse obstaja zato, da bi kupili, posedovali in potrošili, tudi ljudje. Nežnost pa je izraz tiste ljubezni, ki se osvobodi želje sebičnega posedovanja. Privede nas do tega, da pred človekom tako rekoč drhtimo z neizmernim spoštovanjem in določenim strahom, da ga ne bi prizadeli ali mu vzeli njegovo svobodo.« (AL 127)

Ribniški pasijon
2017-04-17 19:00
Ustvarjalci 11. Ribniškega pasijona, ki letos nosi naslov Bodite pogumni, vas vabijo na ogled gledališko-glasbene uprizoritve Kristusovega trpljenja s prenovljeno in osveženo zgodbo Jezusovega delovanja, trpljenja in vstajenja, ki jo zapečati prihod Svetega Duha.
Predstave si bo mogoče ogledati v soboto, 1.aprila, v športni dvorani Velike Lašče, v soboto, 8.aprila, v športni dvorani Logatec, v ponedeljek, 17.aprila, v športnem centru Ribnica in v četrtek, 27.aprila, v športni dvorani Polzela. Vse predstave se bodo pričele ob 19.uri. Vstopnine ni. Bodite pogumni in pridite!

Sveta maša ob 10. obletnici delovanja Pastorale gluhih in naglušnih Slovenije
2017-04-16 16:00
Škof Šuštar bo ob 16.00 daroval sveto mašo v župnijski cerkvi Ljubljana – Dravlje ob 10. obletnici delovanja Pastorale gluhih in naglušnih Slovenije.

Votivna protipotresna pobožnost
2017-04-16 15:00
Nadškof Zore bo ob 15.00 v cerkvi sv. Jožefa na Poljanah v Ljubljani vodil votivno protipotresno pobožnost.
